***Chata u Vinára Milana***

 *Holiday Village Tatralandia (HVT)* ****



**Ubytovací poriadok**

**I. Úvodné ustanovenie**

Chata u Vinára Milana (ďalej len „chata“) je vo vlastníctve právnickej osoby.

**Prevádzkovateľ chaty:**
**ADINE, s.r.o.**

Ing. Milan Jurčík

**IČO:** 460 439 85
**DIČ:** 2023209210

**IČ DPH:** SK2023209210

Spoločnosť je zapísaná v Obchodnom registri Okresného súdu Trnava, Oddiel: Sro, Vložka č.: 26995/T.

**II. Podmienky ubytovania**

**Nástup na ubytovanie**

Na základe objednaného a zaplateného ubytovania sa v deň príchodu môže hosť ubytovať najskôr od 16:00 hodiny. Prevzatie kľúčov od chaty prebehne na recepcii Holiday Village Tatralandia (ďalej len „HVT“).

**Ukončenie ubytovania**Hosť svoj pobyt odhlási najneskôr do 10:00 hodiny. Izba sa považuje za uvoľnenú potom, čo hosť vynesie z chaty všetky svoje veci, odovzdá kľúč od chaty na recepcii HVT a oznámi odhlásenie z ubytovania.

**Maximálny počet ubytovaných je 4 osoby.
Ubytovanie s domácimi zvieratami je zakázané.**

Prevádzkovateľ si vyhradzuje právo udelenia jednorazovej **pokuty vo výške 100,- EUR** v prípade zistenia porušenia tohto ustanovenia (ubytovania zvierat).

V celom objekte, ale aj v oplotenom areáli je **prísny ZÁKAZ FAJČIŤ** (vzhľadom nato, že sa jedná o drevodom). Miesto vyhradené na fajčenie (pri ohnisku na dvore) je viditeľne označené. Prevádzkovateľ si vyhradzuje právo udelenia jednorazovej **pokuty vo výške 100,- EUR** v prípade zistenia porušenia tohto ustanovenia.

V čase od **22.00 hod. do 6.00 hod.** sú ubytovaní hostia povinní dodržiavať **nočný kľud**.

Na chate môže hosť prijímať návštevy iba so súhlasom prevádzkovateľa chaty v čase od 8.00 do 22.00 hodiny.

**III. Rezervácia**

Nezáväzná rezervácia prebehne na základe zaslania e-mailu od zákazníka s minimálne uvedením termínu a počtu osôb pre ubytovanie (e-mailová adresa pre rezervácie: **ubytovanie.tatralandia@gmail.com**).

Prevádzkovateľ rezerváciu buď potvrdí, alebo nepotvrdí, následne zašle cenovú ponuku, prípadne bude po zákazníkovi požadovať dodatočné informácie k pobytu e-mailovou formou. Po odsúhlasení ponuky zákazníkom, prevádzkovateľ vyzve zákazníka k zaplateniu úhrady za ubytovanie vo výške 100% z celkovej ceny pobytu. Záväzná rezervácia prebehne až po zaplatení úhrady celého pobytu. Rezervácia ubytovania urobená písomne, alebo telefonicky, ktorá bola prevádzkovateľom potvrdená a nebola zákazníkom včas zrušená, je považová za obojstranne záväznú.

**IV. Cena**

**Ceny sú uvedené v samostatnom cenníku a sú konečné.**

Cena zahŕňa: prenájom chaty s príslušenstvom, dodávku elektrickej energie, teplej a studenej vody, posteľného prádla, uterákov, parkovanie na vyhradenom mieste.

Cena nezahŕňa: poistenie, dopravu a stravovanie.

Prevádzkovateľ je povinný vyberať mimo cenníka za ubytovanie aj tzv. daň za ubytovanie (miestny poplatok pre mesto Liptovský Mikuláš), ktorá bude účtovaná samostatne a to vo výške **1,- EUR**/osoba/noc na faktúre za ubytovanie.

**V. Platobné podmienky**

Záväzná rezervácia: **Povinnosťou zákazníka je zaplatiť 100 % z ceny za ubytovanie do piatich dní po obdržaní potvrdenia (e-mail) zo strany prevádzkovateľa**. Ak táto úhrada nebude zrealizovaná na bankový účet do piatich pracovných dní po elektronickom potvrdení, tak bude rezervácia automaticky stornovaná. V prípade, že zákazník v priebehu prenájmu svojvoľne zruší časť svojho prenájmu, musí o tom bezprostredne informovať prevádzkovateľa.  Zákazník v tomto prípade nemá nárok na finančnú náhradu za nevyužitú časť pobytu.

**VI. Kaucia**

V deň nástupu na ubytovanie zloží zákazník **vratnú kauciu vo výške 100,- EUR** za chatu na recepcii a zaregistruje sa do systému HVT. Kaucia slúži ako záloha, ktorá bude v prípade, že nedôjde zo strany zákazníka k poškodeniu zariadenia či inej ujmy na chate, vrátená v hotovosti
zákazníkovi pri ukončení ubytovania. Kaucia môže byť krátená aj za hrubé porušenie
ubytovacieho poriadku (napr. rušenie nočného kľudu, neopustení apartmánu do stanovenej doby, nedodržanie zákazu fajčenia a pod). V prípade vyššej škody je zákazník povinný  uhradiť škodu priamo na mieste ubytovania a to podľa aktuálneho cenníku vybavenia chaty.

Cenník za poškodenie vybavenia chaty je zákazníkovi dostupný v kuchynskej časti.

**VII. Storno podmienky (Zrušenie rezervácie)**

**Zrušenie priamej rezervácie bez sprostredkovateľa (napr. zľavový alebo internetový portál, cestovná kancelária a pod.)**

Zákazník má právo kedykoľvek zrušiť rezerváciu ubytovania a to výhradne písomnou alebo elektronickou (e-mailovou) formou. Zrušenie nastáva dňom doručenia na adresu prevádzkovateľa alebo do e-mailovej schránky prevádzkovateľa chaty.

Ak zákazník zruší rezerváciu, je povinný uhradiť prevádzkovateľovi nižšie uvedený storno poplatok z celkovej ceny ubytovania.

Výška storno poplatku je stanovená nasledovne:

**pri zrušení do 45 dní pred nástupom na pobyt 40% z ceny pobytu**

**pri zrušení od 44 - 30 dňa pred nástupom na pobyt 60% z ceny pobytu**

**pri zrušení od 29 – 8 dňa pred nástupom na pobyt 80% z ceny pobytu**

**pri zrušení od 7 – 0 dňa pred nástupom na pobyt 100% z ceny pobytu**

Vyúčtovanie a vrátenie uhradenej sumy znížené o storno poplatok zašle prevádzkovateľ do 30-tich dní od nahlásenia zrušenia ubytovania.

V prípade nepredvídateľných okolností na strane prevádzkovateľa, si prevádzkovateľ vyhradzuje právo zrušiť rezerváciu a bezprostredne o tom informovať zákazníka. Zákazníkovi vzniká nárok na vrátenie zaplatenej zálohy alebo ponúknutie náhradného termínu zo strany prevádzkovateľa.

**Zrušenie priamej rezervácie cez sprostredkovateľa (napr. zľavový alebo internetový portál, cestovná kancelária a pod.)**

**Chata u Vinára Milana** vystupuje ako dodávateľ tretej strany, a preto zrušenie rezervácie oznamuje zákazník primárne jeho sprostredkovateľovi (tretej strane) a sekundárne prevádzkovateľovi chaty.
Prevádzkovateľ sa riadi právnym vzťahom voči danému sprostredkovateľovi (tretej strane)
a nevystupujú priamo voči zákazníkovi ako poskytovateľ (dodávateľ). V prípade zrušenia
rezervácie ubytovania, prípadný storno poplatok je upravený zmluvným prípadne iným vzťahom zákazníka a sprostredkovateľa (tretej strany).

**VIII. Reklamácie**

V prípade výhrad k dohodnutým podmienkam ubytovania, je hosť povinný svoje pripomienky ihneď písomne, alebo osobne oznámiť prevádzkovateľovi. Ak svoje pripomienky neoznámi bezprostredne, stráca nárok na neskoršie možné odškodnenie.

Sťažnosti hostí, resp. prípadné pripomienky a návrhy na zlepšenie činnosti chaty sa riadia podľa reklamačného poriadku.

**IX. Poistenie**

Cena za ubytovanie neobsahuje žiadne poistenia.

**X. Práva a povinnosti hosťa**

Účastníci ubytovania musia v deň nástupu dosiahnuť 18 rokov. Osoby mladšie ako 18 rokov môžu byť ubytované len v sprievode zákonného zástupcu, prípadne inej sprievodnej osoby staršej ako 18 rokov.
Z bezpečnostných dôvodov nie je vhodné ponechávať deti do 10 rokov bez dozoru dospelých v ubytovacích priestoroch.

Hosť má právo najmä:

* reklamovať prípadné nezhody a žiadať ich odstránenie, prípadne doplnenie,
* vyžadovať ubytovanie podľa potvrdenej ponuky,
* byť oboznámený so všetkými prípadnými zmenami v rozsahu, kvalite, termíne a cene objednaného ubytovania.

Hosť musí rešpektovať najmä tieto povinnosti:

* zaplatiť cenu za ubytovanie v určenom termíne,
* predložiť doklady požadované prevádzkovateľom (občiansky preukaz, cestovný pas, alebo iný platný doklad totožnosti v zmysle zákona č. 135/82 Zb. o hlásení a evidencii pobytu občanov v platnom znení a v zmysle zákona č. 428/2008 Z.z. o ochrane osobných údajov v platnom znení),
* každý hosť, ktorý nie je štátnym občanom SR (cudzinec) je povinný v zmysle zákona č. 48/2008 Z. z. o pobyte cudzincov v platnom znení vyplniť a odovzdať na recepcii úradné tlačivo o hlásení pobytu, predložené pri príchode pracovníkom recepcie, pričom všetky požadované údaje je povinný uviesť pravdivo a úplne.
* dodržiavať ubytovacie podmienky,
* zaplatiť vzniknutú škodu spôsobenú účastníkmi ubytovania a im zverenými osobami,
* dodržiavať **ZÁKAZ FAJČENIA** podľa pokynov,
* nepremiestňovať zariadenie chaty bez súhlasu prevádzkovateľa,
* nevykonávať úpravy ani akékoľvek zásahy do elektrickej siete, alebo inej technologickej inštalácie,
* nepoužívať žiadne elektrické spotrebiče, okrem určených na osobnú hygienu (holiaci strojček, sušič vlasov, masážny strojček a pod.),
* nevnášať do chaty športové náradie a predmety, na úschovu ktorých sú vyhradené priestory na recepcii,
* pred odchodom z chaty uzatvoriť vodovodné kohútiky, zhasnúť svetlá a uzamknúť dvere,
* prípadné vzniknuté závady je hosť povinný okamžite nahlásiť na recepcii,
* riadiť sa pokynmi prevádzkovateľa a týmto ubytovacím poriadkom.

Za stratu kľúča od chaty + výmenu vložiek účtujeme **100,- €.** V prípade poškodenia zariadenia je hosť povinný škodu uhradiť na mieste, prípadne škodu okamžite odstrániť. V prípade, že škodu neodstráni včas a tým zabráni pobytu ďalšiemu zákazníkovi, je povinný uhradiť plnú cenu ďalšieho pobytu a s tým spojené náklady.

Parkovisko je bezplatné a nie je strážené. Prevádzkovateľ nezodpovedá za odcudzenie, prípadne za spôsobenú škodu na motorových vozidlách. Hostia môžu parkovať len na parkovisku, ktoré sa nachádza pred chatou. Odporúčame hosťom, aby sa presvedčili o riadnom uzamknutí a zabezpečení auta. V aute nenechávajte voľne položené osobné veci.

V prípade požiaru je hosť povinný riadiť sa pokynmi zodpovedných pracovníkov (v zmysle požiarno-evakuačného plánu) a po príchode jednotky požiarnej ochrany, pokynmi veliteľa zásahu.

Klient súhlasí s tým, že do chaty počas celej doby trvania jej prenájmu má právo vstúpiť s cieľom vykonania svojich služobných povinností gazdiná, chyžná, údržbár, pripadne prevádzkovateľ chaty.

Pri používaní kuchyne dbajte na čistotu a poriadok. Po použití vráťte všetok riad čistý na svoje miesto.

**XI. Prechodné a záverečné ustanovenia**

Podmienky vstupujú do platnosti dňa 1.10.2015 a platia do doby, pokiaľ sa nestanoví inak.
Zákazník potvrdzuje uhradením celej ceny za ubytovanie, že sú mu tieto všeobecné podmienky známe, a že s nimi v plnom rozsahu súhlasí. Prevádzkovateľ nezodpovedá za vady počas ubytovania, ktoré nemôže ovplyvniť, a ktoré vzniknú z dôvodu vyššej moci. Tieto podmienky majú platnosť ako pre priame ubytovanie tak aj pre ubytovanie sprostredkované treťou stranou. Hosť a prevádzkovateľ chaty sú povinní dodržiavať ustanovenia tohto ubytovacieho poriadku, ktorý je záväzný pre obe strany v plnom rozsahu. V prípade, že hosť poruší niektoré z ustanovení ubytovacieho poriadku, má prevádzkovateľ chaty právo odstúpiť od zmluvy o poskytovaní prechodnej ubytovacej služby pred uplynutím dohodnutého času a bez nároku hosťa na vrátenie peňazí.

**Prenajímateľ:** Ing. Milan Jurčík (ADINE, s.r.o.)

**Telefón:** +421 902 714 719